CELEX: 32011D0204
Language: lt
Date: 1301529600000
Title: 2011/204/ES: 2011 m. kovo 31 d. Komisijos įgyvendinimo sprendimas dėl Sąjungos finansinės paramos skubioms kovos su paukščių gripu priemonėms Danijoje ir Nyderlanduose 2010 m. (pranešta dokumentu Nr. C(2011) 1979)

1.4.2011   
            
            
               LT
            
            
               Europos Sąjungos oficialusis leidinys
            
            
               L 86/73
            
         KOMISIJOS ĮGYVENDINIMO SPRENDIMAS
   2011 m. kovo 31 d.
   dėl Sąjungos finansinės paramos skubioms kovos su paukščių gripu priemonėms Danijoje ir Nyderlanduose 2010 m.
   (pranešta dokumentu Nr. C(2011) 1979)
   (Tekstas autentiškas tik danų ir olandų kalbomis)
   (2011/204/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. gegužės 25 d. Tarybos sprendimą 2009/470/EB dėl išlaidų veterinarijos srityje (1), ypač į jo 4 straipsnio 2 dalį,
   kadangi:
   
               (1)
            
            
               Paukščių gripas yra užkrečiamoji virusinė naminių ir kitų nelaisvėje laikomų paukščių liga, kuri turi didelį poveikį paukštininkystės pelningumui ir dėl kurios galėtų būti sutrikdyta Sąjungos vidaus prekyba ir eksportas į trečiąsias šalis.
            
         
               (2)
            
            
               Kilus paukščių gripo protrūkiui, yra pavojus, kad prekiaujant gyvais naminiais paukščiais ar jų produktais ligos sukėlėjas gali pasklisti ne tik kituose tos valstybės narės naminių paukščių ūkiuose, bet ir kitose valstybėse narėse ir trečiosiose šalyse.
            
         
               (3)
            
            
               Tarybos direktyvoje 2005/94/EB (2), kuria nustatomos Sąjungos paukščių gripo kontrolės priemonės, nustatytos priemonės, kurių valstybės narės turi nedelsdamos imtis kilus ligos protrūkiui, kad skubos tvarka būtų neleista virusui plisti.
            
         
               (4)
            
            
               Sprendime 2009/470/EB nustatytos Sąjungos finansinės paramos, skirtos specialiųjų veterinarijos priemonių, įskaitant skubias priemones, išlaidoms padengti, skyrimo procedūros. Pagal to sprendimo 4 straipsnio 2 dalį valstybės narės gauna finansinę paramą tam tikrų kovos su paukščių gripu priemonių išlaidoms padengti.
            
         
               (5)
            
            
               Sprendimo 2009/470/EB 4 straipsnio 3 dalies pirmoje ir antroje įtraukose nustatytos taisyklės, kuriomis numatyta, kokia procentinė dalis valstybės narės patirtų išlaidų gali būti dengiama iš Sąjungos finansinės paramos.
            
         
               (6)
            
            
               Skubių kovos su paukščių gripu priemonių išlaidoms padengti Sąjungos finansinė parama skiriama pagal taisykles, nustatytas 2005 m. vasario 28 d. Komisijos reglamente (EB) Nr. 349/2005, nustatančiame Sprendime 90/424/EEB (3) paminėtų skubių priemonių ir kampanijos prieš tam tikras gyvūnų ligas Bendrijos finansavimo taisykles.
            
         
               (7)
            
            
               Paukščių gripo protrūkių 2010 m. kovo mėn. kilo Danijoje ir 2010 m. gegužės mėn. – Nyderlanduose. Danija ir Nyderlandai ėmėsi kovos su šiais ligos protrūkiais priemonių pagal Tarybos direktyvą 2005/94/EB.
            
         
               (8)
            
            
               Danijos ir Nyderlandų valdžios institucijos, teikdamos ataskaitas Maisto grandinės ir gyvūnų sveikatos nuolatiniame komitete ir nuolat teikdamos informaciją apie ligos padėtį, sugebėjo įrodyti, kad jos veiksmingai įgyvendino Direktyvoje 2005/94/EB nustatytas kontrolės priemones, ir todėl ligos plitimas buvo greitai sustabdytas.
            
         
               (9)
            
            
               Todėl Danijos ir Nyderlandų valdžios institucijos įvykdė visus su priemonėmis susijusius techninius ir administracinius reikalavimus, nustatytus Sprendimo 2009/470/EB 4 straipsnio 2 dalyje ir Reglamento (EB) Nr. 349/2005 6 straipsnyje.
            
         
               (10)
            
            
               Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Sąjungos finansinė parama Danijai ir Nyderlandams
   1.   Sąjungos finansinė parama gali būti suteikta Danijai ir Nyderlandams šių valstybių narių išlaidoms, patirtoms taikant kovos su paukščių gripu 2010 m. kovo mėn. Danijoje ir 2010 m. Gegužės mėn. Nyderlanduose priemones pagal Sprendimo 2009/470/EB 4 straipsnio 2 ir 3 dalis, atlyginti.
   2.   1 dalyje nurodyta finansinė parama nustatoma tolesniu sprendimu, kuri bus priimta remiantis Sprendimo 2009/470/EB 40 straipsnio 2 dalyje nustatyta tvarka.
   2 straipsnis
   Adresatai
   Šis sprendimas skirtas Danijos Karalystei ir Nyderlandų karalystei.
   
      Priimta Briuselyje 2011 m. kovo 31 d.
      
         
            Komisijos vardu
         
         John DALLI
         
            Komisijos narys
         
      
   
   
      (1)  OL L 155, 2009 6 18, p. 30.
   
      (2)  OL L 10, 2006 1 14, p. 16.
   
      (3)  OL L 55, 2005 3 1, p. 12.